Wikidata David Loggan
Res apud Vicidata repertae:
*Nativitas*: Augustus 1634; Gedanum  
*Obitus*: Iulius 1692; Londinium  
*Patria*: Britanniarum Regnum, Res Publica Utriusque Nationis  

**Officium**

*Munus*: Chalcographus, delineator, editor, auctor, pictor  

Georgii Monck, Albemarle ducis primi effigies
**David Loggan** (*vulgo*: **David Loggan**; Gedani 27 Augusti anno 1634 natus; Londinii 1 Augusti anno 1692 mortuus) chalcographus, delineator, libri editor, auctor et delineationis colligens Polonus fuit in Scotia natus.

Biographia
----------

Collegium Iesu Oxoniense, ab opere *Oxonia illustrata*
Guilhelmi Hondii discipulus, primum loci natalis laboravit. De 1656 usque ad 1663 Amstelodami vixit, ubi in Crispini van de Passe II schola studuit. Eodem tempore in Dania laboravit quoque, ex Gerson sententia, et Traiecti ad Rhenum. Anno 1662 chalcographias ad frontem *Libri precis communis* exornandam perfecit. A 1663 usque ad 1665, Londinii laboravit, ubi cum Abrahamo Bloteling, Gerardo Valck et Michaele Burghers pervenerat. Everhardum Kickium ad *Oxoniae Illustratae* opus creandum eodem tempore adiuvit, quod Universitatis Oxoniensis collegiorum despectus exhibebat et anno 1675 edidit, atque ad vendendum permissus per quindecim annos obtinuit. Anno 1665 in Nuffield migravit, et ibi mansit usque ad 1675. Anno 1669 Universitatis Oxoniensis sculptor nominatus est et Michael Burghers, qui anno 1694 ei successit, eius subiectus erat. Praeterea, Prelum Universitatis Oxoniensis machina ad imagines ex aeri scalpturis efficiendas instruxit et probabiliter ipsus Loggan tabulam vetustissimam in Preli Universitatis Oxoniensis tabulariis perfecit : editionis *Aesopi* frontem libri (1672). Anno 1675 Londinium rediit, et ibi mansit adusque annum insequentem. A 1676 usque ad 1680 Amstelodami laboravit et, fortasse, in Scotia annos insequentes degit. Anno 1690 librum *Cantabrigiam Illustratam*, collectum Universitatem Cantabrigiensem exhibentem qui ei *Universitatis scalptoris* dignitatem obiecit, edidit. Dom.Jordan, Witney (in Oxoniensis comitatum) nativam, in matrimonium duxit, et minimum unum filium habuit, qui Collegii Magdalenae socius et anno 1707 Theologiae Baccalaureus fuit. Ex Chalmers sententia, Leicestriae fori obiit, ubi ultimum vitae tempus degerat.

David Loggan, artifex fertilissimus, maxime effigierum chalcographias perfecit. Praeter chalcographias, res minio pictas supra membranas creavit.

Eduardus Davis, Michael van der Gucht et Robertus White eius discipuli fuerunt.

Opera
-----

* *Georgii Monck, Albemarle ducis primi effigies*, chalcographia, 1661, apud Effigiei Pinacothecam Patriam, Londinii
* *Isaac Barrow effigies*, chalcographia, 1676
* *Ioannis Playford effigies*, chalcographia, apud Gallicam, Bibliothecam Nationalem Francicam, Lutetiae
* *Eduardi Hyde, Clarendon ducis primi effigies*, chalcographia, 1666
* *Eduardi Waterhouse effigies*, chalcographia, 29,2 × 19,1 cm, 1663, apud Effigiei Pinacothecam Patriam, Londinii
* *Gryps a floris, pomis et insectis cinctus*, chalcographia a Venceslao Hollar, 1663
* *Theatrum Sheldonianum, Oxoniae*, chalcographia a Christophoro Wren
* *Camelus ab animalibus, floris et insectis cinctus*, chalcographia a Venceslao Hollar, 1663
* *Editionis* Aesopi *frontem libri*, chalcographia, 1672
* *Oxonia Illustrata*, chalcographiae, 1675
* *Cantabrigia Illustrata*, chalcographiae, 1690

Notae
-----

1. 1 2 3 4 5 6 7 8 9  Rijksbureau voor Kunsthistorische Documentatie
2. 1 2 3 4 5 6 7  National Portrait Gallery
3. ↑  Gerard Valck in Rijksbureau voor Kunsthistorische Documentatie
4. 1 2 3 4  History of Oxford University Press
5. 1 2  Everhardus Kickius in Rijksbureau voor Kunsthistorische Documentatie
6. 1 2 3  The General Biographical Dictionary
7. ↑  Isaac Barrow effigies - Communia
8. ↑  Ioannis Playford effigies - Communia
9. ↑  Eduardi Hyde, Clarendon ducis primi effigies - Communia
10. ↑  Eduardi Waterhouse effigies - Communia
11. ↑  Gryps a floris, pomis et insectis cinctus - Communia
12. ↑  Theatrum Sheldonianum, Oxoniae - Communia
13. ↑  Camelus ab animalibus, floris et insectis cinctuss - Communia

Bibliographia
-------------

* "David Loggan (1634-1692), Artist and engraver". *National Portrait Gallery*. 2015
* "David Loggan". *Rijksbureau voor Kunsthistorische Documentatie*. 2015
* "Gerard Valck". *Rijksbureau voor Kunsthistorische Documentatie*. 2015
* "Everhardus Kickius". *Rijksbureau voor Kunsthistorische Documentatie*. 2015
* Alexander Chalmers (1815). Nichols, Son and Bentley. ed. *The General biographical dictionary*. **vol.XX°**. Londinii. p. 386
* Ian Gadd; Simon Eliot, William Roger Louis (2013). Universitatis Oxoniensis Libri Editor. ed. *History of Oxford University Press*. **vol.I°**. Oxoniae. pp. 196-520-525-526. ISBN 978-0-19-955731-8

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Davidem Loggan** spectant. |

* David Loggan in Amstelodami Rijksmuseum **(Nederlandice)**
* David Loggan in Artnet **(Anglice)**
* David Loggan in Artcyclopedia **(Anglice)**